laion/Wikipedia-Exotic huggingface dataset:
אנזלם פרנץ, נסיך טורן וטקסיס השני

אנזלם פרנץ, נסיך טורן וטקסיס השני (בגרמנית: Anselm Franz Fürst von Thurn und Taxis;‏‏30 בינואר 1681 – 8 בנובמבר 1739) היה נסיך טורן וטקסיס השני, מנהל הדואר הכללי של הדואר הקיסרי, וראש בית טורן וטקסיס מ-21 בפברואר 1714 עד מותו. אנזלם פרנץ היה הילד הבכור ובנם של אויגן אלכסנדר פרנץ, נסיך טורן וטקסיס הראשון ואנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן. תאריך לידתו אינו ידוע, אך אנזלם פרנץ הוטבל ב-30 בינואר 1681 בכנסייה בבריסל. תחת אביו, בתחילת מלחמת הירושה הספרדית ניהול הדואר הקיסרי הועבר מבריסל לפרנקפורט. כאשר מת אביו בשנת 1714, מונה אנזלם פרנץ למנהל הדואר הכללי על ידי קרל השישי, קיסר האימפריה הרומית הקדושה ב-1715, חזר לבית המשפחה בבריסל, אולם העיר לא הייתה משמעותית כעת עבור הדואר הקיסרי, ולכן הוא עבר בחזרה לפרנקפורט ב-1724, שם הוא קנה חלקת אדמה שעליה מאוחר יותר הוא התחיל בבנייה של ארמון טורן וטקסיס בסגנון הבארוק, בשנת 1729. בשנת 1725, הוא חכר את מערכת הדואר של ארצות השפלה האוסטריות כפייף הבסבורגי. המעבר שלו לפרנקפורט נמשך כמה שנים, וגם למועצת העיר היו כמה התנגדויות, ובכל מקרה הבנייה של הארמון לקחה אף היא זמן רב. משנת 1737 הוא חי בארמון הלא גמור בפרנקפורט, אך לאחר מכן חזר בשנת 1739 לבריסל, שם הוא מת באופן בלתי צפוי ב-8 בנובמבר אותה שנה. ב-10 בינואר 1703 התחתן אנזלם פרנץ עם האצילה הצ'כית, מריה לודוביקה אנה פרנצסקה, נסיכת לובקוביץ', בתם של הנסיך פרדיננד אוגוסט לאופולד מלובקוביץ', דוכס זאגן ומריה אנה וילהלמינה, מרקיזת באדן-באדן, ממנה נולדו לו ארבעה ילדים: אלכסנדר פרדיננד, נסיך טורן וטקסיס השלישי (1704–1773) פיליפינה אלאנורה מריה, נסיכת טורן וטקסיס (1705–1706) מריה אוגוסטה, נסיכת טורן וטקסיס (1706–1756) כריסטיאן אדם אגון, נסיך טורן וטקסיס (1710–1745) מדיה וקבצים בנושא אנזלם פרנץ, נסיך טורן וטקסיס השני בוויקישיתוף Darryl Lundy (7 ינו' 2009). "Anselm Franz Prinz von Thurn und Taxis". ThePeerage.com. נבדק ב-2009-12-16. {{cite web}}: (עזרה) Anselm Franz 2nd Prince of Thurn and Taxis in the history of the Phone Book of the World, 730 years of Telecom.
All Fired Up

All Fired Up (בעברית: הכל נשרף) הוא סינגל שהוקלט על ידי הלהקה הבריטית הסאטרדייז, מתוך האלבום, On Your Radar. השיר יצא לאור ב-4 בספטמבר 2011, כסינגל השני מתוך האלבום, על ידי חברת התקליטים פולידור רקורדס. השיר הגיע למקום השלישי במצעד הסינגלים הבריטי. הבי סייד של השיר הוא "Ladykiller". אתר המוזיקה דיגיטל ספיי הפנו כלפי השיר ביקורת חיובית, וכך גם כלפי הקליפ הנלווה שיצא עמו, ולבסוף העניקו לו ציון של ארבעה כוכבי זהב מתוך חמישה בסך הכל. בסמוך לצאתו על השיר לרשת הזרמת המדיה ספוטיפיי. הווידאו קליפ המלא שצולם עבור השיר פורסם ב-9 באוגוסט 2011. בתחילת הקליפ, ניתן לראות את כל חברות הלהקה בחדר אחד, תוך שאורות מקרינים על כל אחת מהן. בהמשך, ניתן לראות את כולן רוקדות לצלילי השיר. נכון ליוני 2019, מונה הצפיות של הקליפ עומד על כ-10 מיליון צפיות. מידע על היצירה "All Fired Up" באתר מיוזיק בריינז סרטון השיר "All Fired Up" באתר יוטיוב All Fired Up - Single by The Saturdays (באנגלית בריטית), נבדק ב-2019-06-28 www.amazon.co.uk Artists, www.officialcharts.com (באנגלית) The Saturdays - All Fired Up, Discogs (באנגלית) Robert Copsey, The Saturdays: 'All Fired Up', Digital Spy, ‏2011-08-17 (באנגלית) On Your Radar, נבדק ב-2019-06-28 TheSaturdaysVEVO (2011-08-09), The Saturdays - All Fired Up (Official Video), נבדק ב-2019-06-28 bpi
מונולית סקאלין

מונולית סקאלין (באנגלית: Scullin Monolith) הוא מונולית (סלע בולט) שצורתו חצי סהר, לחוף אדמת מק. רוברטסון שבאנטארקטיקה. המונולית נמצא 6 קילומטרים ממערב למונולית מוריי ו-8 קילומטרים מהר טורלין. שיא גובהו של המונולית (בפסגת מיקלסן בגובה של 420 מטרים מעל פני הים. המונולית התגלה על ידי משלחת החקר הבריטית, אוסטרלית וניו זילנדית לאנטארקטיקה אשר חקרה את אנטארקטיקה בין השנים 1931–1929 בהנהגת סר דאגלס מוסון. מוסון היה הראשון שדרך על הסלע ב-13 בפברואר 1931. הסלע מופה על ידי ציידי לווייתנים נורווגיים בינואר - פברואר 1931. הליוויתנאים הנורווגים שמיפו את האזור קראו לו "הר קלריוס מיקלסן" - על שמו של קפטן קלריוס מיקלסן, מפקד ספינת הצייד טורלין (Torlyn) (על שמה נקרא הר טורלין הסמוך). הנקודה הגבוהה ביותר במונולית נקראת פסגת מיקלסן, ושימרה את השם ההיסטורי. מוסון קרא לסלע על שמו של ג'יימס סקאלין, ראש ממשלת אוסטרליה בשנים 1930–1929. מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית מוריי, הנמצא 6 קילומטרים ממזרח למונולית סקאלין). ככזה הוא מהווה את הריכוז הגדול ביותר של בתי הגידול של עופות ימיים במזרח אנטארקטיקה. בסלע 160,000 זוגות של יסעור אנטארקטי, ו-70,000 זוגות של פינגוויני אדלי. בשל כך שני המונוליתים הוכרזו כאזור אנטארקטי מוגן מיוחד, תחת האמנה האנטארקטית (אזור ASPA‏ מספר 164). מונולית סקאלין באתר הסקר הגאולוגי של ארצות הברית מונולית סקאלין באתר הגאזט האנטארקטי של ממשלת אוסטרליה מונולית סקאלין באתר הגאזט האנטארקטי המשווה SCAR של ממשלת אוסטרליה מונולית סקאלין(הקישור אינו פעיל) באתר לונלי פלנט מפת אזור מונולית סקאלין תרשים הנוף הנשקף ממונולית סקאלין באתר peakvisor תחזית מזג אוויר עדכנית ארוכת טווח עבור מונולית סקאלין מידע גאוגרפי והיסטורי מידע גאוגרפי באתר לונלי פלנט. מידע גאוגרפי האזור האנטארקטי המוגן
ואדושפה

ואדושפה (בהונגרית: Vadosfa) הוא כפר במחוז גיור-מושון-שופרון שבצפון-מערב הונגריה. בוואדושפה חיו מעט יהודים. מדיה וקבצים בנושא ואדושפה בוויקישיתוף אתר האינטרנט הרשמי של ואדושפה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
Chun-Li

Chun-Li (בעברית: צ'אן-לי) הוא סינגל שהוקלט על ידי הראפרית הטרינידדית ניקי מינאז' מתוך אלבומה הרביעי, Queen. השיר יצא לאור ב-12 באפריל 2018, כסינגל הראשון והפותח מתוך האלבום, על ידי חברות התקליטים יאנג מאני וקאש מאני. עם יציאתו נכנס השיר אל המקום ה-10 במצעד הבילבורד הוט 100. השיר נכתב על ידי ניקי מיאנז' וג'רמי ריד והופק על ידי אותם השניים גם כן. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים בארצות הברית בלבד. הווידאו קליפ המלא שיצא עבור השיר בוים על ידי סטיבן קליין והועלה לערוץ היוטיוב של ניקי מינאז' ב-4 במאי 2018, חודש לאחר צאתו כסינגל. בתחילת הקליפ, ניתן לשמוע את מינאז' מקריאה טקסט במשך כמה דקות אחדות. בהמשך, מתחיל הקליפ עצמו. נכון ליולי 2021, מונה הצפיות של הקליפ עומד על כ-160 מיליון צפיות. ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", ‏"Monster", ‏"Beez in the Trap", ‏"Chun-Li", ‏"Moment 4 Life", ‏"Super Bass", ‏"Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון. מידע על הסינגל "Chun-Li" באתר מיוזיק בריינז מידע על היצירה "Chun-Li" באתר Discogs סרטון השיר "Chun-Li" באתר יוטיוב Chun-Li by Nicki Minaj, nickiminaj.lnk.to Queen by Nicki Minaj (באנגלית אמריקאית), נבדק ב-2019-06-28 Nicki Minaj Chart History, Billboard Nicki Minaj – Chun-Li (באנגלית), נבדק ב-2019-06-28 Gold & Platinum, RIAA (באנגלית) NickiMinajAtVEVO (2018-05-04), Nicki Minaj - Chun-Li, נבדק ב-2019-06-28 Anitta, J Balvin and More Performers Revealed for 2022 MTV Video Music Awards, E! Online, ‏2022-08-05 Nicki Minaj Performs "Super Freaky Girl," "Anaconda" & More | 2022 VMAs, נבדק ב-2022-08-31 Nicki Minaj Is Your 2022 VMA Video Vanguard Award Recipient, MTV (באנגלית) Joe Lynch, Joe Lynch, All the 2022 VMAs Performances, Ranked, Billboard, ‏2022-08-29 (באנגלית אמריקאית) www.auspop.com.au "Gold & Platinum - RIAA". RIAA (באנגלית אמריקאית). נבדק ב-2018-11-26. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-11-26. Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית)
לבה (סרט קצר)

לבה (באנגלית: LAVA) הוא סרט מוזיקלי קצר באנימציה ממוחשבת שהופק על ידי אולפני האנימציה פיקסאר בשנת 2014. הסרט הוצג לראשונה בפסטיבל האנימציה הבינלאומי של הירושימה ב-14 ביוני 2014 ומאוחר יותר שוחרר בקולנוע ב-19 ביוני 2015 לצד הסרט הקול בראש. בשנת 2018 הופץ הסרט באוסף הסרטים הקצרים של פיקסאר, חלק 3. הסרט הוא סיפור אהבה מוזיקלי בין שני הרי געש המתרחש על פני אלפי שנים, מלווה בשיר שנכתב בהשראת "היופי המבודד של האיים הטרופיים והפיתוי של הרי געש באוקיינוס". באי טרופי באוקיינוס השקט, הר געש בודד בשם אוקו צופה בזוגות בעלי החיים שבסביבתו ומקווה לקבל בת זוג גם עבורו. הוא שר שיר לאוקיינוס כל יום במשך אלפי שנים, בעוד שבהדרגתיות עוצמת הלבה שלו נחלשת. ללא ידיעתו, הר געש נוספת בשם ללה נמצאת מתחת לאוקיינוס והקשיבה לשיריו כל השנים ואף התאהבה בו. היא יוצאת מהאוקיינוס בדיוק כשהוא כבה, אבל פניה מופנים לכיוון השני והיא לא יכולה לראות אותו. הוא שוקע אל תוך האוקיינוס, שבור לב, אבל קם לתחייה כשהוא שומע אותה שרה את שירו. הלבה שלו פורצת מחדש, הוא יוצא מהמים והשניים יוצרים אי מאוחד שבו הם חיים באושר. בזמן חופשה משפחתית בהוואי בשנת 2011, נודע למרפי על קיומו של הר געש ימי שגדל סמוך לאי גדול וכי בסופו של דבר ההר געש יתמזג עם האי. הוא החל לחשוב האם הר געש שיתמזג עם עוד הרי געש עד ליצירת אי חדש מודע לנוכחותם של שאר הרי הגעש, דבר שעורר בו השראה ליצור סיפור אהבה. מרפי גם מספר שנישואי אחותו בגיל 43 היו גם מקור השראה לנושא הסרט על אלה המחפשים אהבה ללא לאות. בגלל אהבתו להוואי, מרפי למד לנגן על יוקולילי ובסופו של דבר הלחין את השיר שעליו מבוסס השיר נושא של הסרט. מרפי היה מעוניין לעשות דמות שתהיה גם מקום. הוא אמר: "חשבתי שזה יהיה כל כך מגניב להתאהב במקום שהוא גם דמות, רציתי להפוך את אוקו למושך וחביב אבל גם שיראה כאילו הוא נחצב מתוך זרמי לבה". פניו של אוקו מבוססים על פניו של המדובב קואנה טורס קהלה, על פניו של השחקן ג'קי גליסון, ועל פניו של הכלב המצויר מארק אנטוני שייצר צ'אק ג'ונס. במקביל, צורתם של אוקו וללה מבוססת על מקומות גאוגרפיים אמיתיים. צוות ההפקה נאבק עם העובדה שהדמויות אינן אמורות לזוז, ולכן את רוב ההבעות האנימטורים יצרו בעיניים ובפה, בעוד ששאר הגוף של הדמויות נשאר ללא תנועה. מדיה וקבצים בנושא לבה בוויקישיתוף אתר האינטרנט הרשמי של לבה "לבה", במסד הנתונים הקולנועיים IMDb (באנגלית) "לבה", באתר Rotten Tomatoes (באנגלית) "לבה", באתר דיסני+ סרטים (באנגלית) "לבה", במסד הנתונים הקולנועיים KinoPoisk (ברוסית) Pixar Unveils Details of Next Projects: ‘Inside Out’ and ‘Lava’ (באנגלית) The Real Geology Behind Pixar's Short Film Lava, GIZMODO (באנגלית) MEET LAVA’S LARGER-THAN-LIFE STAR (באנגלית) First Look: Pixar's 'Lava' (באנגלית) An Exclusive First Look at the Upcoming Pixar Short 'Lava' (באנגלית) Episode 031 of the Pixar Post Podcast - Our interview with Pixar Animator Aaron Hartline, News from 'Inside Out', 'LAVA', 'Toy Story That Time Forgot' and More (באנגלית)
Rich Sex

"Rich Sex" הוא סינגל שיווקי שהוקלט על ידי הראפרית הטרינידדית ניקי מינאז', מתוך אלבומה הרביעי, Queen. השיר יצא לאור ב-11 ביוני 2018, כסינגל השיווקי הראשון מתוך האלבום על ידי חברות התקליטים יאנג מאני וקאש מאני. עם יציאתו נכנס השיר אל המקום ה-56 במצעד הבילבורד הוט 100. השיר נכתב על ידי ניקי מינאז', ליל ויין, ביג ג'וסי, ג'וארה הדלי וג'רמי ריד והופק על ידי ביג ג'וסי וג'יי ריד. לפי אתר המוזיקה טיידל, שעבד בעבר עם מינאז' על להיטה "Anaconda", הוא זה שלקח חלק ביצירת שיר זה. בנוסף לכך, יצאה לשיר גרסה אשר לא כוללת בתוכה את ליל ויין. מידע על הסינגל "Rich Sex" באתר מיוזיק בריינז סרטון השיר "Rich Sex" באתר יוטיוב itunes.apple.com Nicki Minaj Chart History, Billboard Nicki Minaj (Ft. Lil Wayne) – Rich Sex (באנגלית), נבדק ב-2019-06-28 Try the TIDAL Web Player, listen.tidal.com (באנגלית) Queens Of Rhymes (2018-06-17), Nicki Minaj - Rich Sex (Solo Version), נבדק ב-2019-06-28
קרל שטאמיץ

קרל שטאמיץ (בגרמנית: Karel Stamic; ‏7 במאי 1745 – 9 בנובמבר 1801) היה מלחין בוהמיאני, הבולט ביותר בדור השני של מה שכונה אסכולת מנהיים. קרל נולד במנהיים. תחילה למד נגינה בכינור אצל אביו, יוהאן שטאמיץ, מייסד אסכולת מנהיים. אחרי מות האב, בשנת 1757, המשיך בלימודיו אצל תלמידו, כריסטיאן קאנאביך, שגם תפס את מקומו של יוהאן שטאמיץ בתזמורת מנהיים הנודעת. קרל ניגן בתזמורת במנהיים משנת 1762 ובשנת 1770 עבר לפריז, שם נודע ככנר. משנת 1772 התגורר בוורסאי, שם חיבר את יצירתו התוכניתית הראשונה, "תהלוכה מלכותית". בשנת 1779 עבר להאג, הולנד, שם, בחצר המלך וילהלם החמישי מאורניה, חיבר 28 קונצ'רטי. בשנים הבאות הרבה במסעות ועבר בשטרסבורג, לונדון, סנקט פטרבורג, נירנברג וליבק, בין השאר. בשנת 1786 ניצח על האורטוריה "המשיח" מאת הנדל בקתדרלה של ברלין. את שנותיו האחרונות עשה שטאמיץ כמנצח ומורה למוזיקה באוניברסיטת מנהיים. שטאמיץ כתב יותר מחמישים סימפוניות וכמספר הזה בערך קונצ'רטי לכלים שונים, כמו גם יצירות קאמריות. מדיה וקבצים בנושא קרל שטאמיץ בוויקישיתוף קרל שטאמיץ, באתר ספוטיפיי קרל שטאמיץ, באתר Last.fm (באנגלית) קרל שטאמיץ, באתר AllMusic (באנגלית) קרל שטאמיץ, באתר MusicBrainz (באנגלית) קרל שטאמיץ, באתר Discogs (באנגלית) קרל שטאמיץ, באתר אנציקלופדיה בריטניקה (באנגלית)
אסכולת מנהיים

אסכולת מנהיים (Mannheim school) מתייחסת הן לטכניקה התזמורתית שחלוצה לה הייתה תזמורת החצר של מנהיים במחצית השנייה של המאה ה-18 והן לקבוצת מלחינים, שכתבה מוזיקה כזאת לתזמורת מנהיים ולתזמורות אחרות. חצר האלקטור קרל פיליפ עברה מהיידלברג אל מנהיים בשנת 1720, כשברשותה כבר תזמורת גדולה מזו שבכל אחת מן המדינות שסביבה. התזמורת גדלה עוד יותר בעשורים הבאים ובמשך הזמן החזיקה כמה מטובי הווירטואוזים של זמנה. יוהאן שטאמיץ, הנחשב בדרך כלל למייסד אסכולת מנהיים, הצטרף לתזמורת בשנים 1741–1742 והיה למנהלה בשנת 1750. הראויה ביותר לציון בין הטכניקות המהפכניות של תזמורת מנהיים הייתה טיפולה העצמאי יותר בכלי הנשיפה והקרשנדו המפורסם שלה, שהקיף את כל התזמורת והיה לסימן ההיכר העיקרי של האסכולה. עוד חידושים היו הסמיך (אפוג'אטורה) ופתרונו ו"זיקוקית מנהיים", מערך של אקורדים משולשים בתבנית עולה, שדוגמה לו אפשר למצוא בפתח הסימפוניה בסול מז'ור, אופוס 3 מס' 1 של יוהאן שטאמיץ. סגנון שטורם אונד דראנג במוזיקה התפתח מאוד במנהיים, והשפיע על דור שלם של מלחינים קלאסיים ואף רומנטיים מוקדמים. חברי אסכולת מנהיים כללו את יוהאן שטאמיץ, פרנץ קסאפר ריכטר, קרל שטאמיץ וכריסטיאן קאנאביך, והייתה לה השפעה ישירה מאוד על הרבה מלחיני סימפוניות של התקופה, ביניהם יוזף היידן וליאופולד הופמן. קאנאביך, אחד ממנהלי התזמורת אחרי מותו של יוהאן שטאמיץ, היה גם ידידו הקרוב של וולפגנג אמדיאוס מוצרט מאז שמוצרט ביקר במנהיים בשנת 1777. לתזמורת מנהיים הייתה השפעה עצומה על מוצרט, שהתוודע שם לראשונה אל הקלרינט. מוצרט התרשם מאוד מתזמורת מנהיים וכמה מן הסימפוניות והאופרות שלו נכתבו עבורה, במיוחד לאחר שהתזמורת והחצר כולה עברו למינכן ב-1779, עם עלייתו של האלקטור קרל תאודור לכס המלוכה בבוואריה. גם בכמה מן הסונאטות של מוצרט לפסנתר פטישים ניכרת השפעת האסכולה (ומוצרט, כמתברר ממכתביו, היה מודע לכך). גם המוזיקולוג הבריטי צ'ארלס ברני התרשם מאוד מתזמורת מנהיים בביקורו בארמון הקיץ של הנסיך קארל תיאודור, כפי שתיאר במאמר "על המצב הנוכחי של המוזיקה בגרמניה ובארצות השפלה": עלי לציין במיוחד את תזמורת הוד מלכותו, הידועה כל כך, בצדק, בכל רחבי אירופה [...] ברור שיש בה יותר נגני סולו וקומפוזיטורים טובים, מאשר בכל תזמורת אחרת באירופה: זהו צבא של מצביאים, המסוגל לתכנן קרב כשם שהוא מסוגל ללחום בו ברני מציין לרעה רק פרט אחד, חוסר הניקיון בכלי הנשיפה, אך מסכים, שבעיה זו משותפת לכל התזמורות ששמע, אם כי מאנשים שקדנים ומוכשרים כנגני תזמורת מנהיים היה מצפה שיתגברו עליה. מדיה וקבצים בנושא אסכולת מנהיים בוויקישיתוף אסכולת מנהיים, באתר אנציקלופדיה בריטניקה (באנגלית) באזיל סמולמן, "אסכולת מנהיים", מילון גרוב למוזיקה ומוזיקאים אונליין "אלפיים שנות מוזיקה", פ. ע. גרדנוויץ (עורך), עמ' 97
דון אול

דונלד ג'יי "דון" אול (באנגלית: Donald Jay "Don" Ohl; נולד ב-18 באפריל 1936) הוא כדורסלן עבר אמריקאי, אשר שיחק בליגת ה-NBA בין השנים 1960–1970. לאורך הקריירה השתתף 5 פעמים במשחק האולסטאר של ה-NBA, וממוצעיו הכוללים הם 15.9 נקודות, 3.0 ריבאונדים ו-3.1 אסיסטים למשחק. אול נולד בעיר מרפיסבורו שבדרום אילינוי, ובין השנים 1955–1958 למד באוניברסיטת אילינוי באורבנה-שמפיין ושיחק בקבוצת הכדורסל שלה. בעונות 1957 ו-1958 נבחר לחמישיית העונה של מחוז ה-"Big Ten", לאחר שקלע 15.6 ו-19.6 נקודות בממוצע למשחק, בהתאמה. אול נלקח בבחירה ה-36 של דראפט ה-NBA‏ 1958, על ידי פילדלפיה ווריורס, אך בחר לשחק עבור קבוצת "פאוריה קאטס" מליגת החובבים האמריקאית. לקראת עונת 1960/1961 הצטרף לדטרויט פיסטונס, ומיד הפך לאחד משחקניה המובילים, לצד ביילי האוול, ג'ין שו וריי סקוט. לאורך פלייאוף 1962, בו העפילה דטרויט לגמר האזור המערבי, היה אול הקלעי המוביל של קבוצתו, עם 20.5 נקודות למשחק. בעונות 1963 ו-1964, בהן קלע כ-18.4 נקודות בממוצע למשחק, נבחר להשתתף במשחק האולסטאר של ה-NBA כשחקן "נבחרת המערב". ביוני 1964 הועבר בטרייד לבולטימור בולטס, יחד עם האוול, בוב פרי, ואלי ג'ונס ולס האנטר, בתמורה לטרי דיסינג'ר, רוד ת'ורן ודון קוג'יס. ב-3 עונותיו הראשונות בבולטימור קלע כ-19.7 נקודות למשחק, ובכולן נבחר להשתתף במשחק האולסטאר. בפלייאוף 1965 העפיל עם הבולטס לגמר האזור המערבי, בו הפסידו מול לוס אנג'לס לייקרס (2–4) על אף יכולת שיא של אול אשר קלע לאורך הסדרה 28.8 נקודות למשחק. גם בפלייאוף 1966 הצטיין עם 26.7 נקודות למשחק, אך קבוצתו הודחה כבר בסיבוב הראשון. במהלך עונת 1967/1968 נשלח בטרייד לסנט לואיס הוקס, אשר עברה בעונה העוקבת לאטלנטה. בעונות 1969 ו-1970 הודח עם ההוקס על ידי הלייקרס בסדרת גמר המערב בפעם השלישית והרביעית בקריירה, בהתאמה. בסיום פלייאוף 1970 פרש אול ממשחק, בגיל 33. פרופיל, באתר Basketball-Reference פרופיל, באתר Sports-Reference סטטיסטיקות ה-NBA של אול, באתר basketball-reference.com סטטיסטיקות המכללות של אול, באתר sports-reference.com רשימת הנבחרים בדראפט 1958, באתר basketball-reference.com ביוגרפיה, באתר היכל התהילה של ספורטאי סנט לואיס האוול עובר לדטרויט בטרייד של 8 שחקנים, באתר הניו יורק טיימס, 10 ביוני 1964
זמן בדיד וזמן רציף

במתמטיקה זמן בדיד וזמן רציף הם שתי גישות שבהן אפשר למדל משתנים התלויים בזמן. אפשר לנקוט גישות דומות גם עבור משתנים התלויים בגדלים אחרים, כגון ממדי המישור (למשל, דגימת תמונות רציפות לפיקסלים). אות בדיד או אותות זמן בדידים הוא סדרה של ערכים המייצגים ערכי אות בנקודות זמן מסוימות. בגישת הזמן הבדיד ערכם של משתנים מוגדר אך ורק בנקודות זמן מסוימות, או לחלופין נותר קבוע לאורך פרק זמן מסוים שאינו אפס, כלומר הזמן נתפס כמשתנה בדיד (דיסקרטי). דוגמה לגישה זו היא שעון דיגיטלי המראה קריאה קבועה למשך דקה למשל של השעה 10:37, ולאחר מכן מראה את השעה 10:38, ללא מעבר בערכי הביניים בין ערכים אלו. בגישה זו כל משתנה נמדד פעם אחת בכל פרק זמן (השווה לדקה אחת בדוגמת השעון). מספר המדידות במהלך כל פרק זמן הוא סופי. לאותות בדידים שונים יש מספר מקורות, אך ניתן בדרך כלל לסווגם לאחת משתי קבוצות: על ידי דגימת ערכים של אות אנלוגי בשיעור קבוע או משתנה. תהליך זה נקרא דגימה. כאשר אות זמן בדיד מתקבל על ידי דגימה בזמנים במרווחים אחידים, נוכל לומר שיש לו קצב דגימה מסוים – הקצב שבו נדגם האות הרציף. על ידי מדידת תהליך בדיד, כגון ערך השיא השבועי של אינדיקטור כלכלי מסוים. זמן רציף רואה משתנים כבעלי ערך מסוים רק בפרק זמן רגעי, או אינפיניטסימלי. הזמן נתפס כמשתנה רציף היות שבין כל שתי נקודות בזמן יש מספר אינסופי של נקודות אחרות בזמן. המשתנה "זמן" נע על פני כל קו המספרים הממשי, או חלק סופי או אינסופי ממנו, כגון המספרים החיוביים. אות רציף או אות רציף בזמן הוא פונקציה (אות) אשר תחום ההגדרה שלה הוא רצף (למשל קטע על פני המספרים הממשיים), ולכן אינו קבוצה בת מנייה. התחום עשוי להיות סופי (למשל 10 שניות של מדידה) או אינסופי. הפונקציה עצמה לא צריכה להיות רציפה. לעומת זאת תחום ההגדרה של אות זמן בדיד הוא קבוצה בת מנייה, למשל המספרים הטבעיים. לאות זמן רציף יהיה ערך כלשהו בכל רגע של זמן המצוי בתחום המדידה. האותות החשמליים מייצגים פעמים רבות כמויות פיזיות בעלות אופי רציף, כגון טמפרטורה, לחץ או צליל. דוגמאות אחרות לאות רציף הן גל סינוס, גל הקוסינוס וגל משולש. דוגמה טיפוסית של אות בעל משך זמן אינסופי היא: f ( t ) = sin ⁡ ( t ) , t ∈ R {\displaystyle f(t)=\sin(t),\quad t\in \mathbb {R} } בדיסציפלינות רבות מקובל שאות רציף חייב תמיד להיות בעל ערך סופי, קונוונציה המתאימה ברוב המקרים לאותות פיזיים. עבור מטרות מסוימות ערך אינסופי מקובל כל עוד האות הוא אינטגרבילי (בר סכימה) על כל מרווח סופי. קוונטיזציה של אות בדיד מאפשרת את אחסונו ואת עיבודו במערכות ספרתיות, למשל, מחשבים. עם זאת קיימים אותות בדידים שלא עברו קוונטיזציה ולהפך; ופעולת הקוונטיזציה, ההופכת אות אנלוגי (תקבילי) לאות דיגיטלי (ספרתי), שונה במהותה מפעולת הדגימה, ההופכת אות רציף לאות בדיד. זמן בדיד הוא כלי נוח לעיבוד ומחקר, גם כאשר המשתנה הנחקר הוא רציף מטבעו. לדוגמה, בעוד שהפעילות הכלכלית מתרחשת ברציפות ואין רגע שבו המשק נמצא בהפסקה, נוח יותר למדוד את הפעילות הכלכלית באופן בדיד. מסיבה זו נתונים המפורסמים על תוצר מקומי גולמי, לדוגמה, יציגו סדרה של ערכים תקופתיים, למשל דו"חות רבעוניים, ולא רצף של ערכים לכל רגע נתון. כאשר חוקר מנסה לפתח תאוריה שתסביר תצפיות בזמן בדיד, תוצג לעיתים התאוריה בזמן בדיד כדי להקל על פיתוחה. מאידך גיסא לעיתים קל או נכון יותר מתמטית לבנות מודלים תאורטיים בזמן רציף. כלי שימושי בניתוח זמן בדיד הוא משוואות הפרש. עבור זמן רציף הכלי המקביל הוא משוואות דיפרנציאליות. דיגיטלי ואנלוגי "Digital Signal Processing" Prentice Hall - Pages 11-12 "Digital Signal Processing: Instant access." Butterworth-Heinemann - Page 8
ניקולאי הנסן

ניקולאי הנסן (בנורווגית: Nicolai Hanson,‏ 24 באוגוסט 1870 - 14 באוקטובר 1899) היה זואולוג נורווגי וחוקר יבשת אנטארקטיקה. הוא היה חבר במשלחת צלב הדרום בהנהגת קאשטן בורשקרווינק לאנטארקטיקה והיה לאדם הראשון שנקבר באנטארקטיקה. ניקולאי הנסן נולד בקריסטיאנסנד במחוז מרה אוג רמסדל, נורווגיה. הוא היה בוגר אוניברסיטת כריסטיאנה (כיום אוניברסיטת אוסלו), שם למד זואולוגיה אצל פרופסור רוברט קולט (אנ'). הנסן היה חבר במשלחת צלב הדרום לאנטארקטיקה, שהייתה המשלחת המדעית הראשונה ששהתה פרק זמן ניכר באנטארקטיקבה וחקרה את בעלי החיים הימיים הייחודים למחוז זה. הנסן חלה באופן חמור במהלך המסע מאנגליה אחרי שהגיע למחנה החורף של המשלחת בכף אדייר, נשתפר מצבו די הצורך להוציא לפועל חלקים מן הפעילות המדעית המתוכננת. הוא מת ב-14 באוקטובר 1899, כנראה ממחלת מעיים, והיה הראשון שנקבר ביבשת אנטארקטיקה. לפי בקשתו, נקבר הנסן בקטע ההררי שמעל כף אדייר, שם נחצב קבר מתוך ההר. הקבר מסומן באבני קוורץ לבנות ובצלב עץ עם לוח שם, שמחובר אל אבן גדולה. הקבר נמצא ברשימת אתרים ומונומנטים היסטוריים באנטארקטיקה של הברית האנטארקטית. מבקרים שהגיעו בתקופות מאוחרות יותר לאנטארקטיקה שחזרו את הצריף הבודד ומוכה השלגים, שייצג את המבנה הקבוע הראשון ביבשת הדרומית. מחנה הבסיס הריק הזה מהווה גם יד זיכרון לניקולאי הנסן. הנסן נשא אישה זמן קצר לפני שיצא למסע לאנטארקטיקה. הוא הותיר אחריו אישה ותינוקת, יוהנה הנסן פוגט (1999-1898), שנולדה אחרי שיצא עם המשלחת. הדג האנטארקטי "טרמאטומוס ניקולאי" קרוי על שם ניקולאי הנסון. מאונט הנסן, פסגה קטנה של כף אדייר, קרויה אף היא על שמו. Carsten Borchgrevink, C. E. (1980) First on the Antarctic continent: Being an account of the British Antarctic Expedition, 1898-1900 (McGill-Queen's University Press) ISBN 978-0773505155 Vogt, David (2008) Vår glemte polarhelt - Carsten Borchgrevink og Southern Cross-ekspedisjonen 1898-1900 (Oslo: Aschehoug) ISBN 9788203291388 מדיה וקבצים בנושא ניקולאי הנסן בוויקישיתוף Website dedicated to the Southern Cross Expedition Carsten Borchgrevink (South-Pole.com) קרסטן בורכגרווינק היסטוריה של הקטבים, ניקולאי הנסן ארגון אנטארקטיקה נ"ז, היסטוריה אנטארקטית Nikolai Hanson Grave קברו של ניקולאי הנסן (המדריך הנורווגי למורשת תרבותית) Nicolai Hanson: 28, Zoologist Eksepdisjonens medlemmer חברי המשלחת, ניקולאי הנסן, 28, זואולוג אפטנפוסטן 13 בדצמבר 2008 Antarctic Notothenioid איסטמן ודפריז, 1989 "דגי אנטארקטיקה" מאונט הנסן, הוצאת הסקר הגאולוגי של ארצות הברית (USGS)
חופים (סרט, 2017)

חופים (באנגלית: Beaches) הוא סרט טלוויזיה דרמטי אמריקאי משנת 2017 בבימויה של אליסון אנדרס, על פי תסריט מאת בארט בייקר וניקול בקווית'. סרט זה הוא רימייק של סרט קולנוע באותו השם משנת 1988. בסרט מככבות אידינה מנזל וניה לונג. הקרנת הבכורה של הסרט הייתה ברשת Lifetime ב-21 בינואר 2017.‏ סיסי (אידינה מנזל) והילרי (ניה לונג) הן שתי חברות ילדות טובות, ולמרות שהן בעלות רקע שונה, הן שומרות על הידידות ביניהן במשך שנים ארוכות, ותומכות זו בזו, הן ברגעי אהבה והן ברגעים טרגיים. ב-28 ביולי 2016 פורסם כי אידינה מנזל הצטרפה לצוות השחקנים של הסרט. ב-16 באוגוסט 2016 פורסם כי ניה לונג הצטרפה גם כן. צילומי הסרט החלו ב-15 באוגוסט 2016.‏ "חופים", במסד הנתונים הקולנועיים IMDb (באנגלית) "חופים", באתר AllMovie (באנגלית) "חופים", באתר Rotten Tomatoes (באנגלית) "חופים", במסד הנתונים הקולנועיים KinoPoisk (ברוסית) Liz Calvario (2016-11-29). "Beaches Remake Trailer: Idina Menzel Sings Wind Beneath My Wings". IndieWire. נבדק ב-2017-01-23. Andreeva, Nellie (2016-07-28). "'Beaches' Movie Remake Starring Idina Menzel Greenlighted By Lifetime". Deadline. נבדק ב-2017-01-23. Andreeva, Nellie (2016-08-16). "'Beaches': Nia Long To Play Hillary In Lifetime Remake". Deadline. נבדק ב-2017-01-23.
מאמן השנה ברוסיה

מאמן השנה ברוסיה (ברוסית: Тренер года в России) הוא פרס המוענק מדי עונה החל מעונת 1992/1993 למאמן המצטיין בליגת העל הרוסית בכדורגל. הפרס מוענק על ידי התאחדות הכדורגל הרוסית למאמן הטוב ביותר בליגה בעונה החולפת. הזוכה נבחר על פי הצבעותיהם של המאמנים הראשיים של כל הקבוצות המשתתפות במפעל באותה עונה. אולג רומאנצב שהביא את ספרטק מוסקבה לזכייה בתשע אליפויות זכה 8 פעמים בפרס. דיק אדבוקאט הוא המאמן הלא-רוסי הראשון לזכות בפרס, זה קרה בשנת 2008, אחרי שזכה עם זניט סנקט פטרבורג באליפות רוסיה 2007 בגביע אופ"א ובסופרקאפ האירופי.
סיבליוס (פירושונים)

האם התכוונתם ל... אישים: ז'אן סיבליוס (1865–1957) - מלחין מוזיקה קלאסית, מלחינה הלאומי של פינלנד אחר: אקדמיית סיבליוס – אקדמיה למוזיקה בהלסינקי שבפינלנד סיבליוס (תוכנת תיווי) – תוכנה לעריכת תווים, הנמכרת ביותר בעולם